**PROGRAM DELA SVETOVALNE SLUŽBE ZA ŠOLSKO LETO 2021/2022**

Temeljni cilj svetovalne službe v vrtcu je omogočiti in podpreti optimalni razvoj vsakega otroka ne glede na spol, socialno in kulturno poreklo, veroizpoved, narodno pripadnost ter telesno ali duševno konstitucijo. Delo svetovalne službe v vrtcu je namenjeno vsem otrokom. Svetovalna služba se vključuje v kompleksno reševanje pedagoških, psiholoških, socialnih in tudi organizacijskih vprašanj v vrtcu preko treh, med seboj povezanih ter prepletenih osnovnih dejavnosti svetovalne službe, in sicer:

* dejavnosti pomoči: priprava in vključitev otroka v vrtec, v šolo, posvetovanje ob kritičnih situacijah v družini (rojstvo sorojenca, razveza ali ločitev, selitev, smrt, odvisnost …);
* razvojnih in preventivnih dejavnosti: posvetovanje o vzgoji in otrokovem razvoju, pomoč pri odpravljanju razvojnih, čustvenih in vedenjskih težav ter stisk (težave hranjenja, močenja, blatenja, spanja, nemirnost, agresivno vedenje),
* pomoč pri težavah in motnjah razvoja, spodbujanje nadarjenega otroka …
* dejavnosti načrtovanja in evalvacije.

Načela svetovalne službe v vrtcu se uresničujejo skozi naslednja področja delovanja:

**1. Svetovalno delo z otroki**

* Preventivno delo – v podporo, pomoč in spodbudo za najboljši možen otrokov razvoj; Pomoč otrokom s težavami, ki izvirajo iz socialnega okolja – razdor družine, zanemarjeni otroci, zlorabe, agresivno vedenje, strahovi.
* Svetovanje otrokom – neposredna pomoč otrokom.
* Sprotno reševanje problematike v sodelovanju z vzgojiteljico, starši ter po potrebi z ustrezno
* institucijo.
* Pomoč otrokom z individualnimi značilnostmi – posebnostmi (nemirnost, agresivnost, nadarjenost...).
* Opazovanje otroka in odkrivanje težav na pobudo strokovnih delavcev ali staršev ter ob pisnem soglasju staršev

**2. Svetovalno delo s strokovnimi delavci**

* Prispevanje h kakovosti vzgojno – izobraževalnega dela in pri tem upoštevati avtonomijo

vzgojiteljic.

* Seznanjanje s sodobnimi trendi v vzgoji in izobraževanju pri nas in v svetu.
* Strokovna in pedagoška podpora za osebnostno in strokovno rast pedagoških delavcev.
* Sodelovanje pri vključevanju novo sprejetih otrok v skupino – v kolikor se pojavijo težave.
* Individualni razgovori po potrebi.
* Po potrebi sodelovanje na strokovnih aktivih vzgojiteljic in pomočnic vzgojiteljic.

**3. Svetovalno delo s starši**

* Roditeljski sestanki s starši novo sprejetih otrok s poudarkom na pomenu uvajalnega obdobja.
* Individualni pogovori s starši pred prihodom otrok v vrtec.
* Pomoč pri organizaciji oblik sodelovanja med vrtcem oziroma vzgojitelji in starši.
* Omogočiti individualno pomoč in svetovanje staršem pri vzgoji otrok.
* Koordinirati vzgojno – izobraževalno delo za otroke s posebnimi potrebami, ki so vključeni
* redne oddelke vrtca.
* Pomoč staršem pri iskanju pomoči v zunanjih institucijah.
* Organizacija predavanj in izobraževanj za starše.

Svetovanje je lahko osebno, v obliki predavanj ali pedagoških delavnic; poteka na osnovi prostovoljnosti vsakega posameznega udeleženca, na osnovi zaupnosti podatkov, dogovora in vedno v dobrobit otroka.

**4. Sodelovanje z zunanjimi institucijami**

Po potrebi sodelovanje s strokovnjaki iz svetovalnih centrov, zdravstvenih domov, centrov za socialno delo, osnovnih šol.

**5. Sodelovanje z vodstvom šole**

* Sodelovanje pri pripravi in oblikovanju LDN, pri publikaciji vrtca in pri izdelavi spletne strani.
* Pomoč pri izbiri vsebin predavanj za strokovne delavce in starše. Vodenje dokumentacije
* obravnavanih otrok. Sodelovanje pri organizaciji vsakdanjega življenja in dela v vrtcu.
* Sodelovanje pri raziskovalnem in vzgojno analitičnem delu, vodenje projektov.

**Opredelitev prednostnih nalog pedagoginje po obdobjih v šolskem letu 2021/22:**

1. Za obdobje SEPTEMBER 2021 – FEBRUAR 2022

* Sodeluje pri oblikovanju LDN.
* Oblikuje načrt dela svetovalne delavke in fond ur za šolsko leto 2021/22.
* Sodeluje pri strokovnih srečanjih.
* Ureditev arhiva v svetovalni službi.
* Načrt obiskov svetovalne delavke po oddelkih in seznanitev sodelavcev.
* Redni obiski po oddelkih.
* Načrt za delo z otroki s posebnimi potrebami.
* Sodelovanje z najstarejšo skupino v nalogi Spodbujanje razvoja grafomotorike.
* Sodelovanje s starši za uvedbo postopka usmerjanja (po potrebi)
* Roditeljski sestanek.
* Anketa za starše, analiza, poročanje.
* Polletna evalvacija dela z otroki s posebnimi potrebami.
* Sklic sestankov s skupinami, ki obravnavajo otroke s posebnimi potrebami.

2. Za obdobje MAREC – AVGUST 2022

* Sodeluje pri strokovnih srečanjih.
* Redni obiski po oddelkih.
* Sodelovanje z najstarejšo skupino v nalogi Spodbujanje razvoja grafomotorike.
* Vpis otrok v vrtec.
* Roditeljski sestanek za starše novincev.
* Novi seznami otrok.
* Ureditev dokumentacije.
* Načrtovanje dela za novo šolsko leto.
* Poročila, zapisniki dela skupin za obravnavo otrok s PP.
* Zaključek, poročila IP.